8 Službeni list Europske unije 03/Sv. 65 31977R1496 L 167/8 SLUŽBENI LIST EUROPSKIH ZAJEDNICA 5.7.1977. UREDBA KOMISIJE (EEZ) br. 1496/77 od 4. srpnja 1977. o komunikaciji između država članica i Komisije u sektoru dudovog svilca KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 845/72 od 24. travnja 1972. o određivanju posebnih mjera za poticanje uzgoja dudovog svilca (!), a posebno njezin članak 4., uzimajući u obzir Uredbu Vijeća (EEZ) br. 867/77 od 26. travnja 1977. o dodjeljivanju dodatne potpore u sektoru dudovog svilca za poljoprivrednu godinu 1977./78. (*), a posebno njezin članak budući da bi države članice proizvođači trebale Komisiji redo- vito dostavljati određene podatke o proizvodnji i plaćanju nave- dene potpore kako bi se osiguralo pravilno djelovanje sustava potpore; budući da su mjere koje predviđa ova Uredba u skladu s mišlje- njem Upravljačkog odbora za lan i konoplju, DONIJELA JE OVU UREDBU: Članak 1. U vezi s potporom iz stavka 2. točke 1. Uredbe (EEZ) br. 845/72 i dodatnom potporom iz članka 1. Uredbe (EEZ) br. 867/77, države članice proizvođači obavješćuju Komisiju: 1. Tijekom drugog mjeseca nakon mjeseca krajnjeg roka za podnošenje zahtjeva za potporu: (a) o broju zahtjeva za potporu koji su podneseni u tekućoj poljoprivrednoj godini; (b) o broju kutija jajašaca za koje su podneseni zahtjevi iz točke (a); (c) o količini čahura proizvedenih od tih jajašaca. 2. Tijekom mjeseca koji slijedi nakon mjeseca u kojemu se obavlja konačna isplata potpore za poljoprivrednu godinu, o broju kutija: (a) za koje je utvrđeno pravo na potporu; (b) za koje nije priznato pravo na potporu; (c) prema potrebi, za koje pravo na potporu nije još utvr- đeno. Članak 2. Ova Uredba stupa na snagu trećeg dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 4. srpnja 1977. (*) SL L 100, 27.4.1972., str. 1. () SL L 106, 29.4.1977., str. 3. Za Komisiju Finn GUNDELACH Potpredsjednik